Hrvatski sabor
20040323

Štovani gospodine predsjedniče. Svakako sasvim je jasno da nam treba što je moguće kvalitetniji zakon o pravima hrvatskih branitelja iz Domovinskog rata i članovima njihovih obitelji. Trebaju nam dopune tog zakona da bi on bio što je moguće kvalitetniji i funkcionalniji u interesu hrvatskih branitelja. Ne samo zakon, nego trebaju nam i sredstva i u tom smislu više je nego očito da ova Vlada ulaže ne male napore kroz svoj proračun kako bi se sva prava hrvatskih branitelja u punoj mjeri i realizirala. Ali prava hrvatskih branitelja nisu vazna samo uz naknade, nisu vezana samo uz privatizaciju, nego su ja bih rekao prije svega prava hrvatskih branitelja vezana uz punu istinu o Domovinskom ratu. I ta istina o Domovinskom ratu ne samo da je danas ugrožena, ja bih rekao više nego ikada do sada a ne smijemo biti i neoprezni da se to događa i u budućnosti.